***Ondskapens redskap*** (engelsk originaltittel: *The Sentinel*) er en amerikansk skrekkfilm fra 1977. Den er regissert av Michael Winner, og hovedrollene spilles av Cristina Raines, Chris Sarandon, Ava Gardner, Burgess Meredith, Sylvia Miles og Eli Wallach. Andre roller spilles av Christopher Walken, Jeff Goldblum, John Carradine, Jerry Orbach, Tom Berenger, Nana Visitor og Beverly D'Angelo.

Filmen handler om en ung mannequin som flytter inn i en leilighet i en av Brooklyns karakteristiske murstensgårder. Så oppdager hun at eiendommen tilhører den katolske kirken, og er forgården til helvetet. Filmen bygger på Jeffrey Konvitz' roman *The Sentinel*, som ble utgitt i 1974. Konvitz skrev også filmmanuset sammen med regissøren Michael Winner.

Filmen ble laget av Universal Pictures.

Handling
--------

Alison Parker, en nevrotisk modell med flere selvmordsforsøk bak seg, flytter inn i en leilighet i Brooklyn. I leiligheten i øverste etasje bor en tilbaketrukket blind prest, fader Halliran, som bruker all sin tid på å sitte ved sitt åpne vindu. Rett etter innflytting begynner Alison å få merkelige fysiske problemer, inkludert besvimelse og søvnløshet, og hører underlige lyder fra leiligheten over hennes. Alison møter sine merkelige nye naboer, inkludert den eksentriske, eldre Charles Chazen, og deltar på en bisarr bursdagsfest for Chazens katt. Når hun klager til utleier Miss Logan om de støyende og irriterende naboene, får hun vite at ingen andre bor i bygningen - bortsett fra Halliran og henne. Miss Logan beviser dette, ved å vise Alison alle de tomme leilighetene - inkludert de Alison nylig hadde besøkt og sett bebodd.

Alisons kjæreste Michael, en advokat, tror hun har paranoide vrangforestillinger. Men kontakter i hemmelighet en venn, den korrupte detektiven Brenner for å se på situasjonen. Om naten blir Alison igjen blir vekket av merkelige lyder, og ser det råtnende liket av hennes nylig avdøde far. Alison slipper unna ved å knivstikke ham og løper skrikende ut på gaten, dekket av blod, og vekker hele nabolaget. Alison blir innlagt på sykehus med nervesammenbrudd. To politi-folk, Gatz og Rizzo, blir satt på saken. Gatz og Rizzo mistenker at Michael myrdet sin tidligere kone, som falt til døden etter å ha nektet å skille seg fra Michael. Etterforskerne finner ingen lik i Alisons bygning, og faren hennes er bekreftet å ha dødd tre uker tidligere.

Imidlertid finner de senere Brenners knivstukkede kropp, og blodtypen hans samsvarer også med blodet som ble funnet på Alison. De tror at Alison kan ha drept ham. Gatz og Rizzo oppdager også at alle menneskene Alison påstår at hun møtte i bygningen, alle er avdøde mordere. Alison besøker en katolsk kirke og bekjenner sine synder, inkludert hennes tidligere selvmordsforsøk og ekteskapsbrudd mot Michael, til Monsignor Franchino. Michael, som nå gjennomfører sin egen etterforskning, kontakter bispedømmet om fader Halliran. Michael oppdager at bygningen Alison bor i er porten til Helvete.

Skuespillere
------------

* Chris Sarandon som Michael Lerman
* Cristina Raines som Alison Parker
* Martin Balsam som Professor Ruzinsky
* John Carradine som Fr. Francis Matthew Halliran
* José Ferrer som Robed Figure
* Ava Gardner som Miss Logan
* Arthur Kennedy som Monsignor Franchino
* Burgess Meredith som Charles Chazen
* Sylvia Miles som Gerde Engstrom
* Deborah Raffin som Jennifer
* Eli Wallach som etterforsker Gatz
* Christopher Walken som etterforsker Rizzo.

Referanser
----------

1. ↑  ; besøksdato: 9. april 2016.
2. ↑  ; besøksdato: 9. april 2016.
3. 1 2 3 4 5 6 7 8 9 10 11 12 13 14   www.imdb.com[Hentet fra Wikidata]
4. ↑  «The Big Winner of the horror game». *Daily News*. 20. februar 1977. s. 383. Besøkt 2. januar 2021.
5. ↑  «'Sentinel,' Less a Horror Film Than Dull - The New York Times». *web.archive.org*. 31. august 2018. Archived from the original on 31. august 2018. Besøkt 2. januar 2021. CS1-vedlikehold: Uheldig URL (link)

Eksterne lenker
---------------

* (en) *Ondskapens redskap* på Internet Movie Database Rediger på Wikidata

* (no) *Ondskapens redskap* hos Filmfront Rediger på Wikidata

* (sv) *Ondskapens redskap* i Svensk Filmdatabas Rediger på Wikidata

* (en) *Ondskapens redskap* på AllMovie Rediger på Wikidata

* (fr) *Ondskapens redskap* på Allociné Rediger på Wikidata

* (nl) *Ondskapens redskap* på MovieMeter Rediger på Wikidata

* (en) *Ondskapens redskap* på Turner Classic Movies Rediger på Wikidata

* (en) *Ondskapens redskap* på American Film Institute Rediger på Wikidata

* (en) *Ondskapens redskap* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |